《送程给事知越州》
宋代·孙固

东过钱塘第一州，郡城高爽五云浮。
会稽山碧人多秀，贺监湖清月正秋。
偃息乡邦如志意，慰安雅俗自风流。
朝廷贤旧方图任，只恐蓬莱得暂留。

作者简介：（1016—1090）郑州管城人，字和父。第进士。调磁州司户参军。神宗立，擢知通进银台司。历知澶州、审刑院、判少府监等，反对经略西夏，又言王安石不可为相，与安石议事多不合，极论青苗法不便。元丰初，同知枢密院事。哲宗时知河南府。元祐间拜门下侍郎，知枢密院事。官至右光禄大夫。卒谥温靖。